Lasten ratojen ohjeet
RR-radan rastit ovat maastossa siimarin varrella. Siimari on krepitetty punaisin, keltaisin ja sinisin krepein. Rasteilla on tunnukset RR1, RR2,jne… Rastireitin kilpailijoita ei hylätä, vaan jokaisesta puuttuvasta/väärästä leimasta lisätään 10min. kilpailijan loppuaikaan. Siimari päättyy viimeiselle rastille, seuraa yleistä maaliviitoitusta maaliin.
Tukireittiläisillä on sama siimari kuin rastireittiläisillä, tukireitin kartassa näkyvät myös rastivälien viivat. 
Huom:TR-sarjan ja D/H 12 rastimääritteitä ei ole kartassa, ota ne kilpailukeskuksesta tai lähtöpaikalta! 

Lauantai lähtö 2: D/H 10RR,  D/H 12TR,  D/H 12,  Nuoret Avoin.

Sunnuntai lähtö 2:  D/H 10RR,  D/H 12TR,  D/H 12,  D/H 13,  D/H 14,  Nuoret Avoin.
Viitoitus lähtöön 2 keltainen (molempina päivinä).

Toiminta lähdössä 2 (lasten lähtö)
Kilpailijat kutsutaan neljä minuuttia ennen lähtöaikaa lähtökarsinaan, jossa on nähtävillä RR- ja TR-sarjojen kartat ratoineen sekä 12-sarjalaisilla (su myös 13- ja 14-sarjalaisilla) kartta, johon on merkitty lähtökolmio. 
Kolme minuuttia ennen lähtöä on kilpailunumeron ja emit-kortin numeron tarkistus sekä emit-kortin nollaus. 
D/H 10RR –sarjalaiset saavat karttansa kaksi (2) minuuttia ennen lähtöhetkeä opastajalta. Muut sarjat saavat karttansa 1 min. ennen lähtöä.